Vaš kraj, 22.3.2002

Naslov: IZDALI SPOMINSKO ZNAMKO

Tekst  za voditelja:
Letos v Dolenjskih Benetkah kot radi poimenujemo Kostanjevico na Krki obeležujejo 750 letnico prve omembe najmanjšega slovenskega mesta v pisnih virih. Ob tej priložnosti so že pripravili nekaj prireditev, druge se bodo zvrstile do konca leta. Sinoči pa so v prostorih Galerije Božidarja Jakca pripravili predstavitev priložnostne poštne znamke, posvečene temu jubileju. Oblikovala jo je Zagorka Simič, izšla je v nakladi 70 tisoč izvodov, ob tej priložnosti pa so izdali tudi ovitek, na katerem je mestni pečat, ki ga hrani arhiv republike Slovenije.

